മാടമണ് ഉഷാകുമാരി രചനയും സംവിധാനവും നിര്വഹിച്ച ദേവിവന്ദനം ഭക്തിഗാന ആല്ബം പ്രകാശനം ചെയ്തു തിരുവനന്തപുരം: മാടമണ് ഉഷാകുമാരി രചനയും സംവിധാനവും നിര്വഹിച്ച ദേവിവന്ദനം ഭക്തിഗാന ആല്ബം പ്രകാശനം ചെയ്തമഹാനവമി :ദേവിവന്ദനം പ്രകാശനം ചെയ്തു. ഐഎംജിയില് നടന്ന ചടങ്ങില് ഗാനരചയിതാവും കവിയും മുന് ചീഫ് സെക്രട്ടറിയുമായ കെ. ജയകുമാര് ഓ.എന്.വിയുടെ ചെറുമകളും ഗായികയുമായ അപര്ണ്ണ രാജീവിന്് നല്കി പ്രകാശനം നിര്വഹിച്ചു മൂകാംബിക, പനച്ചിക്കാട്, മലയാലപ്പുഴ തുടങ്ങിയ ദേവീക്ഷേത്രങ്ങള് കോര്ത്തിണക്കിയാണ് ആല്ബം നിര്മിച്ചിരിക്കുന്നത്. പ്രകൃതിയുടെ അനന്ത ചൈതന്യത്തെയാണ് നാം ദേവിഭാവമായി പ്രകീര്ത്തിക്കുന്നതെന്നും മനുഷ്യ മനസ്സില് കുടികൊള്ളുന്ന ദുര്വാസനകളെ അസുരന്മാരായി കണ്ട് അവയെ നിഗ്രഹിച്ചു ആത്മീയതയുടെ വിശുദ്ധിയിലേക്ക് നയിക്കാന് ഇത്തരം ഭക്തി വീഡിയോകള് പ്രയോജനപ്പെടുമെന്ന് കെ. ജയകുമാര് പറഞ്ഞു. കുടപ്പനക്കുന്നു രാജീവ് സംഗീതം നല്കിയ ഗാനം ആലപിച്ചിരിക്കുന്നത് പ്രമീളയാണ്. സംവിധാനസഹായം ആര്. ജെ. ജോസ്, ഷൈനി എന്നിവരാണ് നിര്വഹിച്ചിട്ടുള്ളത്. ജോസ് ബാപ്പയ്യ,ജി ദിലീപ് കൈലാഷ് എന്നിവരാണ് ആല്ബത്തിന് സാങ്കേതിക സഹായം ചെയ്തത്. ഉഷാകുമാരി ഗാനരചനയും സംവിധാനവും നിര്വഹിച്ച ആറാമത്തെ ഗാനമാണ് ഇപ്പോള് ദേവി വന്ദനം ആല്ബത്തില് ഉള്പെടുത്തിയിട്ടുള്ളത്.